stanford-oval/wikipedia huggingface dataset:
עיכוב בהתבגרות המינית
גורמים

הסיבות לעיכוב בהתבגרות המינית יכולות להיות מולדות, כגון סיבות ופגמים גנטיים, תורשתיים, ויכולות להיות נרכשות, למשל - תהליכים במוח או בשחלות ותהליכים הורמונליים המאפיינים את גיל ההתבגרות. גורמי לחץ עשויים לעכב את ההתבגרות המינית. לחץ נפשי, פיזי ותזונתי בעיקר כשהם משולבים. מצבים אלה יכולים להיווצר אצל בני נוער המבצעים פעילות גופנית עצימה (אתלטים לדוגמה) . גורמים הורמונליים אופיינים בעיקר למתבגרות, כמו למשל מחסור בגונדוטרופין ובעיות בהפרשת הורמונים אחרים, כמו גם אחוז שומן נמוך מאוד בגוף, עלולים לגרום לעיכוב בהתבגרות המינית. מחלות כרוניות כגון סוכרת ומחלת קרוהן, סיסטיק פיברוזיס, בעיות אוטואימוניות, הקרנות לטיפול בגידולים ממאירים, מצבי אנמיה ותת-תזונה. גורמים הורמונליים בעיקר בקרב מתבגרות: מחסור בגונדוטרופין, אנמיה, מחלת קרוהן, קרינה עקב טיפולים בגידולים ממאירים, אוטואימוניה.
ממחקרים עולה, כי 63% מהבנים, ו-30% מהבנות הסובלים מעיכוב צמיחה קבוע (CDGP), סובלים גם מעיכוב בהתבגרות המינית. ממחקר שבוצע בעכברים שהושמט מהם הגן שקשור לייצור ההורמון FSH β, ובקרב בני אדם עם מוטציה באותו הגן, עולה המסקנה שהורמון זה משפיע באופן שונה על נשים וגברים - אצל נשים הוא משפיע בעיקר על יצירת האסטרוגן וייצור הביציות, והיעדרותו גורמת לעיכוב בהתבגרות המינית ולאי-פוריות. מחקר נוסף מציע כי ריכוז גבוה של עופרת בדם עלול לגרום לתופעה.
אבחון

עיכוב בהתפתחות המינית מבוטא לרוב בהיעדר הופעת סימני בגרות מינית זאת ביחס להתפתחות המינית הממוצעת באוכלוסייה. הגיל הממוצע להופעת הסממנים אצל זכרים הוא 14, ואצל נקבות הוא 13. בנוסף, את העיכוב בהתפתחות המינית ניתן לאבחן גם אצל אנשים אשר פיתחו את הסימנים הראשוניים לבגרות מינית, אך התהליך אינו מתקדם כראוי.
ממוצע אורך התהליך של ההתפתחות המינית אצל זכרים, מתחילת תהליך ההתבגרות עד סוף הגדילה של האשכים לפרופורציה של אדם בוגר הוא 3.2 שנים. אצל נקבות ממוצע אורך תהליך ההתפתחות המינית, מרגע תחילת התפתחות השדיים עד תחילת המחזור החודשי הראשון הוא 2.4 שנים. לכן, הערכה גופנית מקיפה נדרשת אם עברו יותר מ-4–5 שנים מהופעת סימני הבגרות המינית הראשונים עד להגעה לבשלות מינית (אצל זכרים גדילת שק האשכים ואצל נקבות הופעת המחזור הראשון). המטרה של ההערכה הגופנית היא לקבוע האם העיכוב בהתפתחות נובע מפיגור בתהליך בגרות מינית נורמטיבי, או שעיכוב זה מייצג חריגות מסוימת, ובמקרה זה יש לפעול בשיטות אבחון קליניות מדויקות יותר.
האבחנה מכילה בדיקה גופנית מקיפה, הכוללת בתוכה בדיקה של פרמטרי גובה (גובה וגובה בישיבה), פרמטרים ביוכימיים והמטולוגיים, הורמוני בלוטת התריס והורמון גדילה, בדיקה של גורמי גדילה, גיל העצם ונתונים משפחתיים. במידת הצורך מבוצע דימות תהודה מגנטית (בדיקת MRI) לנבדקים.
טיפול ומניעה

המטרות לטווח קצר בטיפול הורמונלי, אשר עשוי לכלול סטרואידי מין במינון נמוך, הן לייצר התחלה של מאפייני התפתחות מינית שניונית והאצה בקצב הגדילה. כמו כן, מטרה נוספת היא צמצום הקשיים הפסיכוסוציאליים הנובעים מהתפתחות מינית מעוכבת ושיעור קומה נמוך. האופציות עבור ניהול וטיפול נכון של המחלה כוללות פיקוח צמוד או טיפול במינון נמוך של טסטוסטרון בבנים או אסטרוגן בבנות. עם זאת, מומלץ להגביל את הטיפולים ההורמונליים רק עבור ילדים בעלי מצוקה חמורה או חרדה אשר נובעים מעיכוב בהתפתחות המינית שלהם. אם ההתפתחות המינית החלה, באופן קליני או ביוכימי, ושיעור קומה אינו מהווה דאגה מרכזית, החזרת הביטחון עם חיזוי גובה מציאותי הוא מספיק לעיתים קרובות. שימוש שוטף, בהורמון הגדילה, או מעכבי ארומטאז אינו מומלץ כרגע.
טיפול ומניעה > טיפול בבנים

לקיחה זמנית וקצרה של טסטוסטרון במינון נמוך יכולה להאיץ את ההתפתחות המינית בתוך 6–12 חודשים. מדבקות טסטסטורון הוכחו כבעלות פוטנציאל לגרום לבגרות ולעורר צמיחה לטווח קצר אצל בנים.
טיפול ומניעה > טיפול בבנות

טיפול הורמונלי לטווח קצר פחות אפקטיבי בבנות מאשר בבנים. הטיפול נמשך בדרך כלל עד השלמת ההתפתחות המינית. רוב הפרוטוקולים מתחילים בנתינת מינון נמוך של אסטרוגן, תוך עלייה הדרגתית על מנת להגיע לתוצאה הרצויה של התפתחות מינית מלאה תוך 3–4 שנים. לאחר התקופה הנ"ל ניתן לתת טיפול של פרוגסטרון מחזורי כדי למנוע התפתחות בעיות עתידיות.
ראו גם

התבגרות מינית
מערכת הרבייה
סטרואיד
לקריאה נוספת

Palmert, M. R., & Dunkel, L. (2012). Delayed puberty. New England Journal of Medicine, 366(5), 443-453.
Wei, C., & Crowne, E. C. (2016). Recent advances in the understanding and management of delayed puberty. Archives of disease in childhood, 101(5), 481-488.
Sedlmeyer, I. L., & Palmert, M. R. (2002). Delayed puberty: analysis of a large case series from an academic center. The Journal of Clinical Endocrinology & Metabolism, 87(4), 1613-1620.
Traggiai, C., & Stanhope, R. (2002). Delayed puberty. Best practice & research Clinical endocrinology & metabolism, 16(1), 139-151.
Argente, J. (1999). Diagnosis of late puberty. Hormone Research in Paediatrics, 51(Suppl. 3), 95-100.
הערות שוליים

↑  Sasha R. Howard, Leo Dunkel, The Genetic Basis of Delayed Puberty, Neuroendocrinology 106, 2018, עמ' 283–291 doi: 10.1159/000481569
1 2  Mark R. Palmert, Leo Dunkel, Delayed Puberty, New England Journal of Medicine 366, 2012-02-02, עמ' 443–453 doi: 10.1056/NEJMcp1109290
↑  Leon Speroff, Marc A. Fritz, Clinical Gynecologic Endocrinology and Infertility, Lippincott Williams & Wilkins, 2005. (באנגלית)
1 2 3 4  Paula J. Adams Hillard, Practical Pediatric and Adolescent Gynecology, John Wiley & Sons, 2013-03-29. (באנגלית)
↑  Fred F Ferri, Fred F Ferri, Ferri's clinical advisor 2019: 5 books in 1, 2019. (באנגלית)(הקישור אינו פעיל)
↑  Leon Speroff, Marc A. Fritz, Clinical Gynecologic Endocrinology and Infertility, Lippincott Williams & Wilkins, 2005. (באנגלית)
↑  Hannah M Richmond, David M Duriancik, Impact of Carbohydrate Restriction on, 2017, עמ' 1–7 doi: 10.17458/per.vol15.2017.rd.impactcarbohydraterestriction
↑  Leo Dunkel, Richard Quinton, TRANSITION IN ENDOCRINOLOGY: Induction of puberty, European Journal of Endocrinology 170, 2014-06, עמ' R229–R239 doi: 10.1530/EJE-13-0894
↑  Anne-Simone Parent, Grete Teilmann, Anders Juul, Niels E. Skakkebaek, The Timing of Normal Puberty and the Age Limits of Sexual Precocity: Variations around the World, Secular Trends, and Changes after Migration, Endocrine Reviews 24, 2003-10-01, עמ' 668–693 doi: 10.1210/er.2002-0019
1 2  P. B. Kaplowitz, Delayed Puberty, Pediatrics in Review 31, 2010-05-01, עמ' 189–195 doi: 10.1542/pir.31-5-189
1 2  Puberty Definition, Stages, Duration, Signs for Boys & Girls, MedicineNet (באנגלית)
1 2  Ines L. Sedlmeyer, Mark R. Palmert, Delayed Puberty: Analysis of a Large Case Series from an Academic Center, The Journal of Clinical Endocrinology & Metabolism 87, 2002-04-01, עמ' 1613–1620 doi: 10.1210/jcem.87.4.8395
↑  Lawrence C. Layman, Eun-Jig Lee, Douglas B. Peak, Anne B. Namnoum, Delayed Puberty and Hypogonadism Caused by Mutations in the Follicle-Stimulating Hormone β-Subunit Gene, New England Journal of Medicine 337, 1997-08-28, עמ' 607–611 doi: 10.1056/NEJM199708283370905
↑  Sherry G. Selevan, Deborah C. Rice, Karen A. Hogan, Susan Y. Euling, Blood Lead Concentration and Delayed Puberty in Girls, New England Journal of Medicine 348, 2003-04-17, עמ' 1527–1536 doi: 10.1056/NEJMoa020880
↑  J. Argente, Diagnosis of Late Puberty, Hormone Research in Paediatrics 51, 1999, עמ' 95–100 doi: 10.1159/000053168
↑  Cristina Traggiai, Richard Stanhope, Delayed puberty, Best Practice & Research Clinical Endocrinology & Metabolism 16, 2002-03-01, עמ' 139–151 doi: 10.1053/beem.2001.0186
1 2  Christina Wei, Elizabeth Clare Crowne, Recent advances in the understanding and management of delayed puberty, Archives of Disease in Childhood 101, 2016-05-01, עמ' 481–488 doi: 10.1136/archdischild-2014-307963
| --- | --- |
בקרת זהויות :  NKC: ph1000457 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טבלה המתארת רמות הורמונים שונים במהלך עיכוב בהתבגרות מינית, לעומת מהלך תקין של התבגרות מינית.
פלאנט טרור

| --- | --- |

 בימוי:  רוברט רודריגז 
 הופק בידי:  רוברט רודריגז, קוונטין טרנטינו 
 תסריט:  רוברט רודריגז 
 עריכה:  רוברט רודריגז 
 שחקנים ראשיים:  רוז מק'גוון פרדי רודריגז ברוס ויליס ג'וש ברולין מארלי שלטון
 מוזיקה:  רוברט רודריגז 
 צילום:  רוברט רודריגז 
 מדינה:  ארצות הברית 
 חברת הפקה:  דיימנשן פילמס 
 חברה מפיצה:  Dimension Films
 שיטת הפצה:  אודיו דיגיטלי קומפקטי, וידאו על פי דרישה 
 הקרנת בכורה:  16 באוקטובר 2007
 משך הקרנה:  105 דק' 
 שפת הסרט:  אנגלית 
 סוגה:  סרט פעולה, גירלס ויד' גאנס, סרט להט"בי, סרט ניצול, קומדיית זומבים, סרט מדע בדיוני 
 דף הסרט ב־IMDb
 
פלאנט טרור (באנגלית: Planet Terror) הוא סרט אימה משנת 2007 שבוים ונכתב על ידי רוברט רודריגז. הסרט הוא אחד מתוך שני סרטי הקולנוע שבפרויקט "גריינדהאוס" (אנ'), בו רודריגז, קוונטין טרנטינו ובמאים בולטים אחרים בתעשיית הסרטים ההוליוודית ניסו ליצור גרסאה משלהם לחוויית הקולנוע בשנות ה-70, ובייחוד זו של בתי הקולנוע הזולים מסוג "גריינדהאוס" שהציגו "סרטי ניצול". הסרט הוא מסוגת האימה המוקצנת ולעיתים הדברים המופיעים בו הם אף אבסורדים או סוריאליסטים למדי, בניסיון לחקות את איכותם הנמוכה של סרטי הגריינדהאוס המקוריים.
עלילה

הסרט מספר על רקדנית גו-גו צעירה בשם צ'רי דארלינג (רוז מק'גוון), שמאבדת את רגלה בתאונה מסתורית ונלקחת לביה"ח, שם היא מגלה שביה"ח מוצף באנשי העיירה הסובלים מפצעים על כל גופם וממבט ריקני בעיניהם. יחד עם חברה לשעברה, אל-ריי (פרדי רודריגז) ורופאה שבעלה נפל קורבן לנגיף, הם יוצאים למסע חיסולים. הם מגלים שהצבא ובראשם מולדון (ברוס ויליס), עסק בנשק ביולוגי שיצא מכלל שליטה והפך את קהילתם השלמה לזומבים. החבורה יוצאת למאבק נגד הזומבים ובאנשי הצבא.
שחקנים ודמויות

| שם השחקן/ית | שם הדמות |
| --- | --- |
רוז מק'גוון: צ'רי דארלינג
פרדי רודריגז: אל-ריי
ג'וש ברולין: בלוק
מארלי שלטון: דקוטה
ג'ף פאי: ג'י.טי
מייקל ביהן: שריף האג
ברוס וויליס: מולדון
נאבין אנדרוז: אבי
סטייסי פרגוסון: תמי
ניקי קאט: ג'ו
פלפץ

| --- | --- |
סמל פלפץסמל פלפץ

 מדינה:  הונגריה הונגריה
 חבל:  מערב טרנסדנוביה
 מחוז:  גיור-מושון-שופרון גיור-מושון-שופרון
 נפה:  נפת טט
 שטח:  22.47 קמ"ר
 אוכלוסייה:  ‏
  ‑ בכפר:  495 (2019)
 קואורדינטות:  47°31′20″N 17°36′01″E﻿ / ﻿47.52215°N 17.600188888889°E﻿ / 47.52215; 17.600188888889 
 אזור זמן:  UTC +1
 http://www.felpec.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פלפץ(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פלפץ  he tabBackground:;tabBorder:#aaa;defaultTab:0;
 
פלפץ (בהונגרית: Felpéc) הוא כפר קטן במחוז גיור-מושון-שופרון, שבצפון-מערב הונגריה.
יהודי פלפץ

בפלפץ חיו יהודים בתקופות זמן שונות ובמקום קיימות מצבות אחדות שהיו בית קברות יהודי.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 244 |  |
| 1880 | 80 | 1,692 |
| 1910 | 35 |  |
| 1920 | 32 |  |
| 1930 | 12 |  |
| 1941 | 14 | 1,295 |
הערות שוליים

↑  נתוני הכפר באתר הלמ"ס ההונגרי
↑  צילום בית הקברות היהודי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת טט |
| --- | --- | --- |
| יישובים | טט • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • מוריצהידה • ראבצ'צ'ן • ראבסנטמיהאי • ראבסנטמיקלוש • סרצ'ן |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
פואיקולה

| --- | --- |

 
 מאכלים
 תאריך יצירה:  1997 
 
פואיקולה כלומר תפוח האדמה שקד (בנורווגית: Mandelpotet, בשוודית: Mandelpotatis, בפינית: Puikula), הנקרא גם אצבע בוטנים שוודי, הוא סוג של תפוח אדמה הידוע מאז המאה ה-19.
מאפיינים

פואיקולה (תפוח אדמה שקד) הם צהובים או לבנים. במקרים נדירים ניתן למצוא זן שנקרא "שקד כחול" (Blå mandel בשוודית) בעל בשר צהוב-לבן עם קליפה כחולה. צורתו סגלגלה ומזכירה מעט שקד, ומכאן השם. שקד כחול הוא זן ותיק אשר גדל באזורים הצפוניים של שוודיה לפני שהכירו את התפוח האדמה שקד בעל הקליפה הצהובה.
מעדן

הוא נחשב למעדן בנורווגיה, בפינלנד ובשוודיה, שם הוא גדל לרוב בחלקים הצפוניים. ניתן לגדלו טוב יותר בצפון, שכן הזן רגיש למחלות צמחים בדרום. לפואיקולה הפינית הלפלנדית (Lapin puikula) יש כינוי מקור מוגן של האיחוד האירופי ושל בריטניה.
עת לקרוע ועת לתפור

| --- | --- |

 מידע כללי
 מאת:  רחל פומרנץ (מלכה שפס)
 שפת המקור:  אנגלית
 סוגה:  רומן
 הוצאה
 הוצאה:  פלדהיים
 תאריך הוצאה:  1997 - תשנ"ז
 מספר עמודים:  348
 הוצאה בעברית
 תרגום:  ישראל חיים קצבורג
 קישורים חיצוניים
 מסת"ב:  978-1-59826-784-6
 הספרייה הלאומית:  001818291
עת לקרוע ועת לתפור (במקור: A time to rend, a time to sew) הוא ספרה השלישי של הסופרת והמתמטיקאית החרדית מלכה שפס, הכותבת תחת שם העט רחל פומרנץ. עלילת הספר עוסקת בקונפליקט של שילוב העולם היהודי והעולם האקדמי והוא מתאר במידה רבה את חוויותיה של הסופרת ביחס לקונפליקט זה. הספר נמכר בלמעלה מעשרת אלפים עותקים באנגלית ובעברית.
דמויות ראשיות

בטי - בחורה הלומדת רפואה, חוזרת בתשובה, אשר מתבלטת אודות תפקידה כאישה חרדית וקריירה.
לין - אחותה של בטי, בחורה אידיאליסטית ואסרטיבית הלומדת משפטים ומתנגדת לדת. בסופו של דבר חוזרת אף היא בתשובה.
הערות שוליים

↑  שרלוט הליי, בדרך מהאוניברסיטה נהפכת פרופסור שפס לסופרת החרדית רחל פומרנץ, באתר הארץ, 11 במרץ 2003
ערוץ נשיונל ג'יאוגרפיק

ערך זה עוסק בערוץ נשיונל ג'יאוגרפיק. אם התכוונתם לארגון ולמגזין נשיונל ג'יאוגרפיק, ראו .
| --- | --- |

 פרטי הערוץ
 מדינה:  ארצות הברית, ישראל
 קטגוריה:  טבע, מדע, תיעודי, לימודי
 תאריך השקה:  1 בספטמבר 1997
 בעלות:  אגודת נשיונל ג'יאוגרפיק, חברת וולט דיסני 
 שפה:  אנגלית
 משרד ראשי:  וושינגטון די. סי.
 אזור קליטה:  עולמי
 פורמט תמונה:  (480i (SDTV   (576i (SDTV   (720p (HDTV   1080i (HDTV)
 זמינות
 HOT:  National Georaphic: אפיק 46  National Georaphic WILD: אפיק 45   (גם ב-NEXT TV)
 yes:  National Georaphic: אפיק 41  National Georaphic WILD: אפיק 43   (גם ב-+STING)
 סלקום TV:  National Georaphic: אפיק 17  National Georaphic WILD: אפיק 16  
 פרטנר tv:  National Georaphic: אפיק 48  National Georaphic WILD: אפיק 49  
 היכן ניתן לצפות בערוץ
 
נשיונל ג'יאוגרפיק (באנגלית: National Geographic; בעבר שמו היה עם המילה: ערוץ - Channel) הוא ערוץ טלוויזיה אמריקאי תיעודי העוסק בעיקר בענייני גאוגרפיה, טיולים, בעלי חיים ומדע, בהפקת ארגון הנשיונל ג'יאוגרפיק. תכניו של הערוץ מקבילים לתכניו של מגזין הנשיונל ג'יאוגרפיק, ובטלוויזיה הערוץ דומה במידה רבה לערוץ דיסקברי בכך שגם הוא עוסק בענייני מדע, טבע, וסרטים תיעודיים.
היסטוריה

בארצות הברית, ערוץ הנשיונל ג'יאוגרפיק החל את שידוריו שנים רבות לאחר ארצות אחרות, בשנת 2001, בהפקת אגודת הנשיונל ג'יאוגרפיק וחטיבת הטלוויזיה בכבלים של קבוצת המידה פוקס המאה ה-20 שבשליטת המיליארדר רופרט מרדוק. את תוכני הערוץ מספק הנשיונל ג'יאוגרפיק, בעוד ערוץ FOX אחראי על השיווק, מכירות, ועריכה. בשנת 2015 רכשה חברת "פוקס המאה ה-21", את השליטה בנכסי המדיה של נשיונל ג'יאוגרפיק סוסייטי, כולל הערוץ, תמורת 725 מיליון דולר. בשנת 2019, רכשה חברת וולט דיסני את חברת "פוקס המאה ה-21". בנוסף, סדרות טלוויזיה בהפקת הנשיונל ג'יאוגרפיק נמכרות גם לרשתות שידור אחרות, מלבד הנשיונל ג'אוגרפיק, כגון ב-CBS וב-ABC.
בישראל

בישראל ערוץ נשיונל ג'יאוגרפיק משודר עם תרגום לעברית מ-1999. למנויים בחברת yes, באפיק 41, ולמנויים בחברת HOT באפיק 46 (בממיר האנלוגי של HOT באפיק 19), הערוץ משודר גם בסלקום tv, פרטנר tv, +STING ו NEXT TV. הערוץ ברוב העולם הוא מסחרי וכולל פרסומות בין התוכניות ובמהלכן. לעומת זאת, הערוץ בישראל אינו כולל פרסומות מסחריות, ובמקומן משודרים "מעברונים" - קטעים הכוללים צילומי נוף, בעלי חיים וכיוצא בזה. בספטמבר 2019 הערוץ החליט לסיים את שידורי ערוץ נשיונל ג'יאוגרפיק HD, בישראל. במקומו, ערוץ נשיונל ג'יאוגרפיק ("הרגיל") שעד כה שודר באיכות SD שודרג לאיכות HD.
ערוצים נוספים > National Georaphic WILD HD

בינואר 2008 החלה חברת HOT לשדר את שידור הערוץ National Georaphic WILD (אפיק 45), ערוץ המוקדש לטבע, לסביבה וליצורים הממלאים אותה, הנותן דגש על בעלי חיים. מאוחר יותר עלה National Georaphic WILD גם ב-yes באפיק 43. הערוץ משודר גם בסלקום tv, בפרטנר tv וב+STING. בספטמבר 2019 ערוץ נשיונל ג'יאוגרפיק WILD שודרג לאיכות HD.
ערוצים נוספים > National Geographic HD

בדצמבר 2007 החלו בישראל שידורים בהפרדה גבוהה. ערוץ National Geographic HD שודר ב-yes באפיק 42. בעבר שודר בהוט הערוץ National Geographic HD. הערוץ שודר גם בפרטנר tv ובסלקום tv. ערוץ נשיונל ג'יאוגרפיק ("הרגיל" ב-SD) הוא למעשה ערוץ נפרד, והוא משדר תכנים שונים במעט מאלו של נשיונל ג'יאוגרפיק HD. זאת לעומת רוב ערוצי ה-HD בהם השידור תואם ביניהם לבין הערוצים המקבילים באיכות הסטנדרטית. בספטמבר 2019 הערוץ החליט לסיים את שידורי ערוץ נשיונל ג'יאוגרפיק HD, בישראל. במקומו, ערוץ נשיונל ג'יאוגרפיק ("הרגיל") שעד כה שודר באיכות SD שודרג לאיכות HD.
ערוצים נוספים > Nat Geo people

(נקרא בעבר: National Georgaphic Adventure) בעבר שודר בהוט הערוץ שעוסק בטיולים ובהרפתקאות.
תוכניות שונות

זוהי רשימה חלקית של תוכניות שונות מהערוץ.
בנייה מעולם אחר - מיזמים ופרויקטים מיוחדים ברחבי העולם (ביניהם הקינגדה קה, איי התמרים ועוד).
שניות מאסון - סקירה של אסונות שונים.
תעופה בחקירה - סקירה של אסונות תעופה שונים.
חקר כדור הארץ - חקר תופעות שונות בכדור הארץ.
נולדו להרוג - מבט אל מיני בעלי חיים טורפים שונים.
מבט מבפנים
תעשיות על - מבט אל מפעלי ייצור של מכונות שונות (ביניהם: מפעלי פרארי, מפעלי אפאצ'י AH-64).
ככה זה עובד - צמד מדענים הבחינה כיצד דברים נעשים ועובדים.
מצב קריטי - שחזור אירועים מסוכנים בהיסטוריה (ביניהם אפולו 13, מבצע אנטבה ועוד).
ידידותי לסביבה - פיתוחים מקוריים לשמירת איכות הסביבה.
טורפים פרהיסטוריים - תוכנית העוקבת אחרי הטורפים הגדולים של עידן הפלאוזואיקון.
קשרים הנדסיים - הבדרן הבריטי ריצ'רד האמונד יוצא לשלל מקומות ברחבי העולם כדי לחקור ולגלות את ההיבט המדעי וההנדסי שמאחורי המצאות שונות.
כלואים בארץ זרה - סדרה זו מביאה את סיפוריהם של אנשים אשר קיוו לחוות הרפתקאה או להרוויח כסף קל, ומצאו עצמם כלואים בארץ לא להם.
העולם הקיצון - סדרה המסבירה תופעות שונות ברחבי היקום, שואלת שאלות תאורטיות ומנסה לענות עליהם.
העתיד הוא פראי - סדרה המציגה את יצורי העתיד כאשר לא יהיו יותר בני-אדם על כדור הארץ.
הלוחש לכלבים - מאלף הכלבים סיזר מילאן מבקר במספר בתים בכל פרק, שם הוא נענה לבקשות אילוף ייחודיות, תוך לימוד שיטותיו השונות לאילוף.
קוסמוס: מסע לחלל - גרסה מחודשת לסדרה קוסמוס של קרל סייגן ששודרה בשנת 1980, בהנחיית ניל דה-גראס טייסון. הסדרה תעסוק בעיקר בחקר החלל אך גם בנושאים מדעיים נוספים, בדומה לסדרה המקורית של סייגן.
פינוי כדור הארץ - סדרה המציגה תרחישי קיצון בכדור הארץ ואת הדרכים באמצעותן יכולה האנושות לשרוד.
כוכב לכת קשוח - סדרה מ-2019 המציגה את אתגרי בעלי החיים השונים במגוון אזורי מחיה.
ראו גם

נשיונל ג'יאוגרפיק - הנשיונל ג'יאוגרפיק סוסייטי
הערות שוליים

↑  מרדוק רוכש את נשיונל ג'יאוגרפיק תמורת 725 מיליון דולר, באתר גלובס, 10 בספטמבר 2015
↑   דיסני השלימה את רכישת פוקס המאה ה-21 – וצפויה לפטר אלפי אנשים, באתר TheMarker‏, 20 במרץ 2019
↑  אביבה קרול, ‏נשיונל ג'יאוגרפיק: "אנחנו מאוכזבים שאין באפשרותנו לתת לערוץ אופי מקומי", באתר גלובס, 14 בדצמבר 1998
↑  יעל גאוני, ‏גם HOT תעלה לשידור את ערוץ נשיונל ג'יאוגרפיק ב-HD, באתר גלובס, 2 בדצמבר 2007
| רשתות טלוויזיה עיקריות בארצות הברית |
| --- | --- | --- |
| רשתות מסחריות | ABC • CBS • FOX •‏ NBC • The CW • MyNetworkTV |  |
| רשתות ציבוריות | PBS • ‏PBS Kids • ‏C-SPAN |  |
| כבלים ולוויין | כבלים ולוויין |  |
| ערוצי בידור | USA • SyFy • E! • AMC •‏ TNT •‏ TBS‏ • HBO‏ • Showtime • Comedy Central •‏ FX |  |
| ערוצי חדשות | CNBC • MSNBC • CNN • פוקס ניוז |  |
| ערוצי ספורט | Versus‏ • ESPN‏ |  |
| ערוצי מוזיקה | MTV • VH1 |  |
| ערוצי ילדים ונוער | Cartoon Network • ניקלודיאון • דיסני • Freeform |  |
| ערוצי טבע ומדע | דיסקברי • נשיונל ג'יאוגרפיק |  |
| --- | --- |
בקרת זהויות :  NLI: 987007373619805171  LCCN: no2003016203  VIAF: 122624553   WorldCat (עם VIAF): 122624553
פסיכולוגיה תרבותית

גישה בפסיכולוגיה חברתית החוקרת תרבויות מבפנים בעזרת מערכת המושגים שלהם. פסיכולוגיה תרבותית היא יותר "פסיכולוגיה של עמים", להבדיל מפסיכולוגיה כלל עולמית.
גישה זו דוגלת ביחסיות תרבותית. הפסיכולוגים התרבותיים טוענים כי אנשים תופסים את העולם לפי מערכת המושגים בה הם משתמשים, וכיוון שכל תרבות פיתחה לעצמה את מערכת המושגים שלה, הרי שלא ניתן להשוות בין תרבויות שונות.
לפי הפסיכולוגיה התרבותית, השוואה בין תרבויות על ידי שאלונים אחידים אשר בדרך כלל חוברו במערב, גורמת להטייה תרבותית ותוצאותיה מעוותות ואינן משקפות את המציאות.
הפסיכולוגיה התרבותית חוקרת כל תרבות בעזרת מושגיה הפנימיים, ומגיעה למסקנות אודות היחסים, האמונות והערכים הקיימים באותה תרבות, ובכך היא דומה גם לאנתרופולוגיה.
פנימיית ניצנים

פנימיית ניצנים הייתה פנימייה פוסט-אשפוזית לנוער בסיכון עם הפרעות נפשיות או התנהגותיות, שפעלה במושב זיתן ונסגרה ב-2011.
פנימיית ניצנים נפתחה בשנת 1994 במושב זיתן השייך למועצה אזורית שדות דן (שם קודם: עמק לוד). בפנימייה שהו כ-60 בני נוער בסיכון בגילאי חטיבת ביניים ובית ספר תיכון, שהופנו אליה לאחר סיום אשפוז פסיכיאטרי בשל הפרעות נפשיות והתנהגותיות שונות.
בשטח הפנימייה נכלל בית ספר לחינוך מיוחד לבני נוער, בית הספר ניצנים, בו למדו חניכי הפנימייה לצד חניכי חינוך מיוחד אקסטרניים מיישובי הסביבה. בית הספר עבר ב-2010 לגדרה.
בפנימייה ניתן מענה טיפולי לבני הנוער. כן פעלו בה מגוון חוגים ופעילויות עבור החניכים, בהם נינג'יטסו, דרמה, כדורגל, כלכלת בית, בישול, קולנוע, ספורט ועוד.
חניכים שביטאו יכולות והתנהגות מתאימה, יכלו לעבור למעון שיקומי מוגן בחולון, הוסטל בית ורד, אשר פעל לצד הפנימייה והיווה שלב מעבר לקראת יציאה מהמסגרת השיקומית והשתלבות בקהילה.
הפנימייה נסגרה ב-29 ביולי 2011 בשל קשיים תקציביים בהפעלתה. הפנימייה הועברה לחסותה של רשת ג.י.א, ונפתחה מחדש בשם כפר הנוער האורנים - פנימיית האורנים, הממוקמת סמוך לצומת גן הוורדים בין ראשון לציון לנס ציונה.
הערות שוליים

↑  מעון שיקומי ניצנים, באתר המשרד לשירותים חברתיים
↑  בית ספר ניצנים, באתר משרד החינוך מחוז דרום
↑  אתר בית הספר לחינוך מיוחד "ניצנים"
↑  מבשלים אהבה, על פרויקט התנדבות בחוג בישול בפנימיית ניצנים, באתר המועצה לילד החוסה
↑  מכתב ממנהל הפנימייה על סדנת הקולנוע והטלוויזיה
↑  דנה ויילר-פולק, 2 מעונות נוספים לילדים בסיכון עלולים להיסגר, באתר הארץ, 18 במאי 2011
↑  כפר הנוער האורנים - פנימיית אורנים, באתר "מקום מיוחד"
פסקאל אובולו

| --- | --- |
אין תמונה חופשית
 לידה:  7 בינואר 1967 (בת 57) יאונדה, קמרון 
 מדינה:  קמרון קמרון
 השכלה:  אוניברסיטת פריז VIII 
 
פסקאל אובולו (בצרפתית: Pascale Obolo; נולדה ב-7 בינואר 1967) היא במאית קולנוע ואמנית קמרונית.